"Радничким новинама"
"Радничким новинама" 

Грми силно својом моћи, громе,
Нек тирански попадају двори,
Из корена нек се крше, ломе
Стари, трули храстови у гори!

Јекни гласом громовнога тона
Те нам у груд нове моћи ули,
Грмни, нека умукну сва звона
Лажног бога и храмови трули!

Муњом својом бедника ошини
Што се Сунца и Истине боји, - 
Нек у паклу он сопственом свисне!

Јекни, трубо! Громе, прасни, сини,
Нек моћ Правде насиље освоји
И нек сунце мрак паклени потисне!

Милан Несторовић

Српска уметничка поезија